Keskustelu:Tori.fi

message: Nettisivustot aivät useinkaan ole merkittäviä. Juttu tällaisesta uudesta ja pienestä sivustosta varmaan pitäisi poistaa. Toki tällainen on olemassa, mutta artikkeliin ei ole löytynyt mitään merkittävyyttä perustelevia lähteitä. --Aulis Eskola (keskustelu) 4. huhtikuuta 2013 kello 23.01 (EEST)
replies: text: Tori lienee toiseksi tai kolmanneksi suurin nettikirppari Huutonetin ja Myyjaostan ohella. Omistajana norjalainen mediakonserni Schibsted. Heidän Finn.no on Norjan ja Blocket.se Ruotsin suosituin kirpparisivusto, ja Torin ulkoasu + softa näyttää muokatun sieltä. Lisäksi yli 30 vastaavaa, erinimistä sivustoa ympäri maailmaa. Schibsted-konserniin kuuluvat myös mm. Aftenposten, Aftonbladet ja Svenska Dagbladet. Olisiko Tori.fi:lläkin jotain yhteistyötä maakuntalehtien kanssa, ei löydy mediakorttia tms. sivustoltaan. Minusta merkittävä, mutta voisi toki olla myös väliotsikkona Schibsted-artikkelissa. –Kotivalo (keskustelu) 5. huhtikuuta 2013 kello 08.12 (EEST)

text: Laajensin, korjasin ja lähteistin artikkelia talouslehtiartikkeleiden perusteella. –Kotivalo (keskustelu) 5. huhtikuuta 2013 kello 09.03 (EEST)
replies: text: :Toi koko touhu eri maissa yhteensä on ilman muuta merkittävää. Mutta on vähän hassua, että jotakin Ruotsin ja Ranskan ja Espanjan toimintaa ruvetaan selittämään alottelevan Suomen palvelun kohdalla.

text: :Järjestelisin tiedon toisin ja pistäisin tämän ehkä ohjaukseksi. --Aulis Eskola (keskustelu) 5. huhtikuuta 2013 kello 18.32 (EEST)

text: Mielestäni se on ihan tarpeeksi merkittävä, kun sitä on laajennettu isommaksi.Käyttäjä:Salkkarifani (keskustelu) 5. huhtikuuta 2013 kello 21.04 (EEST)
Merkittävä on. Verrattavissa huuto.nettiin, vaikka kyseessä onkin pienempi nettisivu. --BladeJ 5. huhtikuuta 2013 kello 21.39 (EEST)

text: Samoilla linjoilla. Kun kerran lähteenkin mukaan kaupan kautta välitetään yli 5 miljardin EUR arvosta tavaraa tai kiinteistöjä vuodessa, on se jo (erittäin) merkittävä! Arvikkelia voisi laajentaa yhä.--Paju (keskustelu) 6. huhtikuuta 2013 kello 17.20 (EEST)
replies: text: :Sen verran lähdekritiikkiä, että tuo taitaa olla hintapyyntöjen summa vuoden ajalta, eli kun 10 euron cd:tä on yritetty myydä joka viikko vuoden ajan, niin siitä on kirjautunut tuohon laskelmaan 520 euroa, vaikka levy olisi jäänyt myymättä. edit: tuon saman lähteen mukaan koko Suomen nettikaupan myynti oli vuonna 2011 10 miljardia euroa. Tori.fi tuskin vastaa yli puolesta Suomen nettikaupankäynnistä. --Otrfan (keskustelu) 6. huhtikuuta 2013 kello 17.26 (EEST)
replies: text: ::Totta, tuossa ovat journalistit siteeranneet kritiikittä toimarin ruusunpunaisin lasein isosta hatusta heittämää lukua. Näitä kauppapaikkoja on vaikea vertailla sikäli, että Huuto.netistä jää selvät tilastot kohteiden määrien lisäksi toteutuneiden kauppojen määristä ja loppusummista, kun taas Tori.fi:n kaltaisessa palvelussa ei kukaan tiedä, mitä ilmoittaja ja siihen puhelimella tai sähköpostilla vastaava lopulta sopivat, ja tuleeko kauppoja lainkaan. Kohteiden määrä tietyllä ajan hetkellä tai jaksolla taitaisi olla ainoa yhtenevä kriteeri. –Kotivalo (keskustelu) 6. huhtikuuta 2013 kello 17.34 (EEST)
replies: text: ::: Hyvä! Pikavilkaisut ja kommentoinnit eivät näemmä kannata... Merkittävä kuitenkin. Ja laajentaa voisi, että tulisi tarpeellista suhteuttamista ja lähdekritiikkiä mukaan. Hyvä wikiartikkeli kun tapaa vaikuttaa usean ammattitoimittajankin myöhempiin kirjoituksiin.--Paju (keskustelu) 6. huhtikuuta 2013 kello 19.06 (EEST)
thread_title:  Merkittävyys